කච්චතිව් හි ඓතිහාසික ශාන්ත අන්තෝනි දේවස්ථානයේ වාර්ෂික මංගල්‍යය මෙම මස 23 හා 24 දෙදින අත් උත්කර්ෂවත් අන්දමින් පැවැත්වේ.ශ්‍රී ලංකා නාවික හමුදාවේ පූර්ණ අනුග්‍රහය යටතේ ඉන්දු ලංකා ද්වි පාර්ශ්වික සබඳතා වර්ධනය කරගැනීමේ අරමුණෙන් වාර්ෂිකව පැවැත්වෙන මෙම උ‍ළෙලට ඉන්දීය කිතුනු බැතිමතුන්ද සහභාගී වනු ඇති බවට විශ්වාස කැරේ.ජීවිත ආරක්ෂක කණ්ඩායම්, යාත්‍රා මෙන්ම බැතිමතුන්ට අවශ්‍ය ආහාර, පානීය ජලය, සනීපාරක්ෂක පහසුකම්, වෛද්‍ය පහසුකම්, තාවකාලික මාවත්, තාවකාලික ජැටි හා මහජන ඇමතුම් පද්ධතියක්ද නාවික හමුදාව මඟින් සූදානම් කර ඇත.රාජ්‍ය ආරක්ෂක හා නාගරික සංවර්ධන අමාත්‍යාංශයේ අනුමැතිය සහිතව නාවික හමුදාපති වයිස් අද්මිරාල් ජයනාත් කොළඹගේ මහතාගේ උපදෙස් මත උතුරු නාවික විධානයේ ආඥාපති රියර් අද්මිරාල් ශිරන්ත උඩවත්ත මහතාගේ අධීක්ෂණය මත මෙම කටයුතු සිදු කරයි..